| *Curious* |
| --- |
|  |
| Britney Spears kvepalai |
| Apibūdinimas | Moterims skirti kvepalai |
| Išleidimo data | 2004 m. rugsėjis |
| Kompanija | Elizabeth Arden |
| Antraštė | *Do you dare?* |
| Sekantys kvepalai | *Fantasy* |
| URL | Curious Britney Spears |

**„Curious"** yra moterims skirti kvepalai, sukurti „Elizabeth Arden" kompanijos. Tai yra pirmieji amerikiečių dainininkės Britney Spears vardiniai kvepalai. Spears iš šio gaminio uždirbo apie 52 milijonus JAV dolerių.

Informacija
-----------

„Curious" buvo išleisti 2004 metų rugsėjį ir turėjo didžiulį tarptautinį pasisekimą. 2004 metais šie kvepalai tapo perkamiausiais, o 2005 m. „Fragrance Foundation" „Curious" išrinko geriausiais moterims skirtais kvepalais. Pasaulyje parduota daugiau nei 570 milijonų šių kvepalų buteliukų ir kol kas tai sėkmingiausiai perkamas Britney vardinis produktas.

Kvepalai turi baltažiedžių bei vanilės ir muskuso kvapą. Kvepalų sudėtis: Luizianos mognolija, auksinė Anjou kriaušė, garždenis, tuberoza, šiurkščius, rožinis ciklamenas, vanilės pritrauktas muskusas, santalmedis. Spears teigia, kad magnolija jai primena namus.

Reklamos
--------

Televizijai skirta „Curious" reklama buvo sukurta kino studijoje. Reklamoje, kurioje vaidina Britney ir aktorius Eric Winter, pasirodo užrašas „Ar drįsti?" (*Do You Dare?*)

Produktai
---------

Galima įsigyti 50 ar 100 ml talpos kvepalų buteliukų. Buteliukai šviesiai mėlynos spalvos, papuošti kabančiomis širdelėmis. 100 ml buteliukas turi ir purkštuką. Be kvepalų yra ir kiti „Curious" produktai:

* „Deliciously Whipped!" 200 ml kūno putos.
* „Lather Me Up!" 200 ml dušo želė.
* „You’re So Smooth!" 200 ml kūno šveitiklis.
* „Totally Ticklish!" 20 g kūno blizgiklis.
* „Write On! 14 g" pieštukas kūnui.
* „Two Tempting!" 5 ml kvepalai ir lūpų blizgesys.

In Control
----------

| *Curious: In Control* |
| --- |
| Britney Spears kvepalai |
| Apibūdinimas | Moterims skirti kvepalai, Ribotas tiražas |
| Išleidimo data | 2006 m. balandžio 16 d. |
| Kompanija | Elizabeth Arden |
| Antraštė | *Are you?* |
| Ankstesni kvepalai | *Fantasy* |
| Sekantys kvepalai | *Midnight Fantasy* |
| URL | In Control |

**„In Control"** didžiulį tarptautinį pasisekimą gavę, ribotu tiražu išleisti 2006 m. balandžio 16 d. moterims skirti kvepalai, sukurti „Elizabeth Arden" kompanijos. Kvepalai pasirodė JAV, Kanadoje, Japonijoje ir Europoje. Kvepalų buteliukas toks pats kaip „Curious" originalo, tačiau juodos spalvos. „Quest’s Claude Dir" pagamintas sultis sudaro vidurnakčio orchidėjos širdis, *crème brûlée*, juodosios vanilės pupelių, pasaldinto santalmedžio, lokvos ir muskuso kvapai. Kvepalai turėtų simbolizuoti mielumą ir seksualumą tuo pačiu metu. Nors buvo pranešta, jog kvepalai išleisti ribotu tiražu, juos vis dar galima įsigyti.

Curious Heart
-------------

| *Curious Heart* |
| --- |
| Britney Spears kvepalai |
| Apibūdinimas | Moterims skirti kvepalai |
| Išleidimo data | 2008 m. sausis |
| Kompanija | Elizabeth Arden |
| Antraštė | *Have you found your's yet?* |
| Ankstesni kvepalai | *Believe* |
| Sekantys kvepalai | *Hidden Fantasy* |
| URL | Curious Heart Britney Spears |

Labai netikėtai „Elizabeth Arden" išleido dar vienus Britney Spears vardo kvepalus. Tai „Curious" papildymas – „Curious ♥ Heart". Buteliukas toks pat kaip originalo, tačiau dabar rožinės spalvos. Kvapas panašus taip pat į originalą, bet buvo išleistas ribotu tiražu.

Šaltiniai
---------

1. ↑  „Britney Spears Curious". ElizabethArden.com. Suarchyvuotas originalas 2007-12-20. Nuoroda tikrinta 2008-03-22.
2. ↑  Samantha Critchell (2006-05-09). „Britney Spears Says Perfumes Grow With Her". Washington Post. Nuoroda tikrinta 2008-03-22.

Nuorodos
--------

* Britney Spears Beauty
* Britney Spears oficiali svetainė
* Britney Spears Curious Heart oficiali svetainė
* Parfumerija Britney.lt Archyvuota kopija 2009-01-27 iš Wayback Machine projekto.